text: # Kū-cháik gì lā̤-bái-nĭk
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  «Kū-cháik gì Lā̤-bái-nĭk» (苦惻其禮拜日, Hṳ̆ng-ngà-lé-ngṳ̄: Szomorú Vasárnap, iâ huăng-ĭk có̤ „Ŭ-áng gì Lā̤-bái-nĭk“), sê Hṳ̆ng-ngà-lé-nè̤ng Lài-só Sáik-lài-sĕk (萊素 塞萊什, Rezső Seress) găk 1933 nièng huák-buó gì gŏ̤-ké̤ṳk:162.
  
  ## Buói-gīng
  Lài-só Sáik-lài-sĕk 1899 nièng:162 chók-sĕng diŏh Hṳ̆ng-ngà-lé Buó-dăk-buôi-sṳ̆ (布達佩斯). Ĭ â̤ dàng gáung-kìng, iâ cê-gă ŏ̤h â̤ lāu cáuk-ké̤ṳk (作曲). Ĭ buóh siōng siàng-ùi cáuk-ké̤ṳk-gă, cêu kó̤ Bă-là̤ kó̤. Nâ-sê gōng gáu lāu 1932 nièng, ĭ siā gì ké̤ṳk, nè̤ng siŏh-dà̤ dŭ ng-dĭk. Hiā sèng-âu gĭng-cá̤ iâ mâ̤ hō̤, ĭ gì cū-guók — Hṳ̆ng-ngà-lé — muōng lì muōng sêu Huák-să̤-sṳ̆ gì īng-hiōng. Cī sâ̤ dâi-gé ók ĭ sĭng diē-sié, iâ ng hō̤ sêu, siā lāu cī-dà̤ ké̤ṳk. Gō̤-sṳ̀ kiēng-cáik (譴責) ìng-lôi có̤ ngài-dâi, gì-giù (祈求) Siông-dá̤ kō̤-lèng hiêng-dâi sié-gái gâe̤ng có̤ ngài-dâi gì ìng-lôi.
  Cĭ-hâiu, gĭ-hŭ sū-iū gì ĭng-ngŏk chók-bēng-siŏng dŭ ng ké̤ṳk ĭ huák-hèng. Gì-dṳ̆ng siŏh-ciáh chók-bēng-siŏng gōng:
  Ng-sê ĭng-ôi cī-dà̤ kuóh tiăng-kī iā kū-cháik. Sê ĭng-ôi ciā ké̤ṳk gì gāng-cìng iā ciŏk-uông, ciŏk-uông gáu â̤ giăng. Cuòi dó̤i diē-nè̤ng dŭ mâ̤ hō̤.
  (It is not that the song is sad, there is a sort of terrible compelling despair about it. I don't think it would do anyone any good to hear a song like that.)
  1933 nièng â-buáng-nièng, ĭ dó̤-dā̤ sê gâe̤ng siŏh-ciáh ngŏk-siŏng (樂商) gōng hō̤, huák-hèng lāu cī-dà̤ ké̤ṳk gì ngŏk-puō (樂譜).
  1935 nièng, bô gāi puói lāu sĭ-ìng Ià-uŏk Lăk-só-lò̤ (László Jávor) siā gì sĭ có̤ gŏ̤-sṳ̀, găk Hṳ̆ng-ngà-lé liŏh-cié huák-hèng. Hiā sèng-âu, ĭ gâe̤ng ĭ ê-huŏng-chă̤ gák mâ̤ hō̤, buŏng-kŭi kó̤. Diòng-gōng ĭ gó̤-lòng-ciáh nè̤ng dià kó̤, cêu cūng-kuāng guó lāu lâng lā̤-bái. Ô siŏh-nĭk, ciáng-hō̤ sê lā̤-bái-nĭk, ĭ tàu ngiăh-kī kó̤ muōng ché̤ṳ tiĕng:162. Tiĕng lā̤ dâung ṳ̄, ĭ uóng-táng: „Cī siŏh lā̤-bái-nĭk, nguāi iā kū-cháik à!“:162 Ciék-giâ ĭ iā ô lìng-gāng, chṳ̄-káik siā-uòng cī-dà̤ sĭ:162. Ciā sĭ sê siā siŏh-ciáh nè̤ng duâi-tiè, ĭng-ôi ĭ dṳ̆ng-é gì nè̤ng guó-âu lāu. Ĭ hĭ-uông lài-sié lâng-ciáh nè̤ng ô nièng-ngài siŏng-huôi. Ciā sĭ gâe̤ng céng-dê mò̤ lék-giāng găng-guó. Gŏ̤ puói lāu ciā sĭ, biēu-dà̤ iâ gāi có̤ „Kū-cháik gì Lā̤-bái-nĭk“. Cī siŏh bēng-buōng iā chók-miàng. Cĭ-hâiu gái ô nè̤ng gāi gŏ̤-sṳ̀, iâ ŏ̤h iông siā ái-cìng.
  Âu-sāu, Ià-uŏk ék-dĭk ké̤ṳk gōng sê cī-dà̤ gŏ̤ gì nguòng-sṳ̄ cáuk-sṳ̀-ciā (作詞者). Găk Dṳ̆ng-ùng sié-gái, Ià-uŏk siā gŏ̤-sṳ̀ gì gó-sê̤ṳ, iâ muōng diòng muōng mâ̤ siŏh-iông, gáu muōi biéng-có̤ Sáik-lài-sĕk sék kó̤ nṳ̄-bèng-iū, găk „iā kū-cháik gì lā̤-bái-nĭk“ siā-chók gŏ̤-sṳ̀:162.
  
  ## Bēng-buōng
  Cī-dà̤ gŏ̤ nguòng-dā̤ nâ huák-hèng ngŏk-puō, dà̤-mĕ̤k hô̤ lā̤ «Sié-gái Muăk-nĭk» (世界末日, Vége a Világnak),siòng-lŭk (旋律) sê C siēu-diêu, bêng-chiā puói lāu gŏ̤-sṳ̀.
  | Ôsz van és peregnek a sárgult levelek Meghalt a földön az emberi szeretet Bánatos könnyekkel zokog az öszi szél Szívem már új tavaszt nem vár és nem remél Hiába sírok és hiába szenvedek Szívtelen rosszak és kapzsik az emberek... | Chiŭ-tiĕng gáu lāu, niŏh-niŏh buóh dâung-giâ Sié-gái gà̤-dēng gì ái-cìng dŭ sī kó̤ Hŭng lā̤ làu-lŏ̤h iā kū-cháik gì mĕ̤k-cāi Nguāi gì sĭng ng cái hĭ-uông siŏh-ciáh sĭng gì chŭng-tiĕng Nguāi gì mĕ̤k-cāi gâe̤ng nguāi gì pĭ-siŏng dŭ mò̤ nó̤h sāi Nè̤ng dŭ iā mò̤ sĭng, dŭ iā tăng-sĭng... |
  | Meghalt a szeretet!                                                                                                                                                                                                                  | Ái dŭ sī kó̤-lāu!                                                                                                                                                                                                                                                                 |
  | Vége a világnak, vége a reménynek Városok pusztulnak, srapnelek zenélnek Emberek vérétôl piros a tarka rét Halottak fekszenek az úton szerteszét Még egyszer elmondom csendben az imámat: Uram, az emberek gyarlók és hibáznak...    | Sié-gái chṳ̄-káik sák-dài, hĭ-uông dŭ mò̤ nó̤h sāi Siàng-chê ké̤ṳk tē̤-kī kó̤, ché̤ṳng-cī diŏh lā̤ chióng gŏ̤ Chāu dŭ ké̤ṳk háik niēng è̤ng Gă̤-dŏng dó̤-ché̤ṳ sī nè̤ng Nguāi â̤ diŏh sĭng lā̤ cái dō̤-gó̤ (禱告) siŏh-huòi: Siông-dá̤, nè̤ng dŭ-sê cô̤i-nè̤ng (罪儂), dŭ â̤ huáng dâi...                |
  | Vége a világnak!                                                                                                                                                                                                                     | Sié-gái sák kó̤-lāu!                                                                                                                                                                                                                                                              |
  
  Bók-guó ô nè̤ng gōng, cī siŏh bēng-buōng gì gŏ̤-sṳ̀ ék-dĭk gáu Nê-ciéng câ kăi-sṳ̄ siā, cô̤i dì gáu 1946 nièng câ ô bēng-guòng.
  Â-lâng-nĭk, gŏ̤-sṳ̀ gāi-sāi sĭ-ìng Ià-uŏk Lăk-só-lò̤ gì bēng-buōng. Gŏ̤-ké̤ṳk cêu găk 1935 nièng, sāi „Kū-cháik gì lā̤-bái-nĭk“ cī siŏh-ciáh miàng-cê, găk hṳ̆ng-ngà-lé liŏh-cié huák-hèng.
  | Szomorú vasárnap száz fehér virággal Vártalak kedvesem templomi imával Álmokat kergető vasárnap délelőtt Bánatom hintaja nélküled visszajött Azóta szomorú mindig a vasárnap Könny csak az italom kenyerem a bánat...                     | Gloomy Sunday with a hundred white flowers I was waiting for you my dearest with a prayer A Sunday morning, chasing after my dreams The carriage of my sorrow returned to me without you It is since then that my Sundays have been forever sad Tears my only drink, the sorrow my bread...                                                            |
  | Szomorú vasárnap                                                                                                                                                                                                                          | Gloomy Sunday                                                                                                                                                                                                                                                                                                                                          |
  | Utolsó vasárnap kedvesem gyere el Pap is lesz, koporsó, ravatal, gyászlepel Akkor is virág vár, virág és - koporsó Virágos fák alatt utam az utolsó Nyitva lesz szemem hogy még egyszer lássalak Ne félj a szememtől holtan is áldalak... | This last Sunday, my darling please come to me There'll be a priest, a coffin, a catafalque and a winding-sheet There'll be flowers for you, flowers and a coffin Under the blossoming trees it will be my last journey My eyes will be open, so that I could see you for a last time Don't be afraid of my eyes, I'm blessing you even in my death... |
  | Utolsó vasárnap                                                                                                                                                                                                                           | The last Sunday                                                                                                                                                                                                                                                                                                                                        |
  
  1936 nièng, cī-dà̤ gŏ̤ dùng-sì ké̤ṳk Săng-mū M. Lô-ê (山姆 M. 路易, Sam M. Lewis) gâe̤ng Dăk-mùng Kā-dĕk (達蒙 卡特, Desmond Carter) gāi siàng ĭng-ngṳ̄, cêu cūng-kuāng găk Ĭng-ngṳ̄ sié-gái diē-sié iâ chók-miàng lāu.
  | Sunday is gloomy, my hours are slumberless Dearest, the shadows I live with are numberless Little white flowers will never awaken you Not where the black coach of sorrow has taken you Angels have no thought of ever returning you Would they be angry if I thought of joining you Gloomy Sunday                     | Ŭ-áng gì lā̤-bái-nĭk, káung dŭ mâ̤ diŏh Nguāi uăk diŏh ù-só uâng-chiĕng gì ōng-ōng diē-sié Nâung-nâung gì băh-huă hāu nṳ̄ iâ mâ̤ bà-kī Ŭ-sáik gì lìng-chiă ī-gĭng dái nṳ̄ giàng kó̤ Tiĕng-sṳ̄ siōng dŭ mâ̤ siōng gái sáe̤ng nṳ̄ diōng-lì Nguāi nâ gṳ̆ng nṳ̄ giàng kó̤, ĭ-nè̤ng â̤ mâ̤ sêu-ké Ŭ-áng gì lā̤-bái-nĭk                                                                                                                      |
  | Gloomy Sunday, with shadows I spend it all My heart and I have decided to end it all Soon there'll be candles and prayers that are sad, I know Let them not weep Let them know that I'm glad to go Death is no dream For in death I'm caressing you With the last breath of my soul I'll be blessing you Gloomy Sunday | Ŭ-áng gì lā̤-bái-nĭk, gâe̤ng ōng cà̤ guó Nguāi gâe̤ng nguāi gì sĭng giók-dêng diŏh giék-sók ciòng-buô Siĕng-huă gâe̤ng dō̤-gó̤ iā kū-cháik, nguāi â̤ báik Niông ĭ-nè̤ng mŏk tiè-mà Niông ĭ-nè̤ng dŭ báik-duòng, sê nguāi cê-gă buóh liè-kŭi Sṳ̄-uòng ng-sê hṳ̆-móng (虛夢) Ŭ-áng gì lā̤-bái-nĭk, gâe̤ng ōng cà̤ guó Ciŏk-chṳ̄ (藉此) nguāi ciŏng nṳ̄ ái-hū (愛撫) Lìng-hùng ī cĭ-hâiu ék-sék (一息) ôi nṳ̄ cé̤ṳk-hók Ŭ-áng gì lā̤-bái-nĭk |
  | Dreaming, I was only dreaming I wake and I find you asleep in the deep of my heart, dear! Darling I hope that my dream never haunted you My heart is telling you how much I wanted you Gloomy Sunday                                                                                                                   | Có̤ máe̤ng, huă-lā̤-sê nguāi lā̤ có̤ máe̤ng Nguāi chĭng-sīng kó̤ cêu huák-hiêng nṳ̄ gó káung diŏh nguāi sĭng lā̤, chĭng-ái gì nè̤ng! Chĭng-ái gì, nguāi hĭ-uông nguāi gì máe̤ng mâ̤ dièng-buáng nṳ̄ Nguāi gì sĭng lā̤ gōng nṳ̄ tiăng, nguāi ô nióh-uái ó̤i-dĭk nṳ̄ Kū-cháik gì lā̤-bái-nĭk                                                                                                                                              |
  
  1936 nièng, Huák-guók-nè̤ng Dăk-mī-ā (達米亞, Damia) iâ chióng lāu cī dà̤ ké̤ṳk.
  Gáu muōi, Bī-lê Hò̤-lê-dái (比莉 荷莉戴, Billie Holiday) găk 1941 nièng iâ sāi Ĭng-ngṳ̄ huăng-chióng lāu cī-dà̤ ké̤ṳk. Ĭ gì bēng-buōng dék chók-miàng.
  
  ## Diòng-siók
  Ciā ké̤ṳk dáng-sĕng (誕生) ī-hâiu, ké̤ṳk dŏng-có̤ „cê̤ṳ-sák gì séng-gŏ̤“. Diòng-gōng iā sâ̤ nè̤ng tiăng-uòng, giék-sók lāu cê-gă gì sĕng-mêng. 1930 nièng-dâi gì sĭng-ùng-cāi gê̤ṳng-cūng bó̤-dō̤ lāu 19 cŏng Hṳ̆ng-ngà-lé gâe̤ng Mī-guók gì cê̤ṳ-sák sê̤ṳ-giông. Diòng-gōng gáu muōi ô 157 ciáh Hṳ̆ng-ngà-lé-nè̤ng. Bók-guó, cī sâ̤ diòng-siók duâi-dŏ̤-só dŭ mò̤ céng-gê̤ṳ. «Diĕu-nĭk Sĭng-ùng» (朝日新聞) īng-ê̤ṳng lāu siŏh-buōng 1983 nièng găk Hṳ̆ng-ngà-lé chók gì cṳ̆ (mâ̤ báik cṳ̆-miàng), gōng nâ ô 5 ciáh nè̤ng sê ĭng-ôi ciā ké̤ṳk câ cê̤ṳ-sák. «Diĕu-nĭk Sĭng-ùng» gōng cī-buōng cṳ̆ ciŏng-muòng ngiēng-giéu ciā ké̤ṳk gâe̤ng cê̤ṳ-sák gì guăng-hiê. Siŏh-ciáh că-hŏk sê̤ṳ-sĭk (查覈事實) gì uōng-câng hô̤ lā̤ Snopes, gōng Nê-ciéng gì sì-hâiu, Năk-sói muāng sé-sié páh, muōng páh muōng iàng. Hṳ̆ng-ngà-lé iā sâ̤ nè̤ng chió lā̤ iā bék, mò̤ nó̤h siăh, ché̤ṳ mâ̤ diŏh hĭ-uông, gáu-muōi cī-hō̤ ng uăk kó̤-lāu. Tiăng gŏ̤ cê̤ṳ-sák gì diòng-siók, gó chiông sê ôi lā̤ găk gōng sèng-dāu gì cìng-huóng gì sì-hâiu bié-miēng nâ. Snopes gó gōng, mò̤ ngiēng-géu â̤ huák-hiêng ciā ké̤ṳk gâe̤ng cê̤ṳ-sák ô sié-nó̤h dĭk-ciék gì guăng-hiê.
  1968 nièng, cáuk-ké̤ṳk gì sáik-làu-sĕk hàng-ngō̤ cê-gă hò̤-lè̤ng-guōng ô bâng, cê̤ṳ-sák kó̤-lāu. Ciā sèng-âu liè ĭ siā chók ciā ké̤ṳk ī-gĭng 35 nièng lāu. Gâe̤ng Sáik-lài-sĕk â̤ sī gì nè̤ng gōng, mò̤ tiăng-guó Sáik-lài-sĕk ô nṳ̄-bèng-iū cê̤ṳ-sák.
  Gó ô gōng guōng-ngiê diêng-dài dŭ mâ̤ niông gái buóh ciā ké̤ṳk. Nâ-sê gōng dṳ̀ lā̤ BBC, mò̤ céng-gé̤ṳ gōng bĕk gì dài mâ̤ niông bŏ̤. BBC báik-cèng géng-cī bŏ̤-huóng Bī-lê Hò̤-lê-dái (比莉 荷莉戴) chióng gì bēng-buōng, ĭng-ôi â̤ īng-hiōng ciéng-cĕng gì sê̤ṳ-ké. Bók-guó ké-ngŏk gì bēng-buōng â̤-sāi bŏ̤. 2002 nièng, BBC dṳ̀ lâi ciā géng-lêng.
  
  ## Īng-hiōng
  Cī-dà̤ gŏ̤ īng-hiōng lāu 2006 nièng gì diêng-īng «Móng-iék Mì-gṳ̆ng» (夢魇迷宮, The Kovak Box). Diêng-īng diē-sié siŏh-ciáh cáuk-gă găk diŏh Mā-liŏk-kā-dō̤ (馬略卡島) mò̤ bâing-huák liè-kŭi. Hāng-sē̤ gì nè̤ng dŭ ké̤ṳk páh lāu cĕng, mì-sĭng-piéng (微芯片) páh gáu sĭng-tā̤ diē-sié. Nâ tiăng gáu «Kū-cháik gì lā̤-bái-nĭk», cêu â̤ tài-sī cê-gă.Diêng-īng diē-sié bŏ̤ gì cī-dà̤ gŏ̤, iù Lucía Jiménez chióng.
  «Ché̤ṳng-chiū: Ái-cìng Gó-sê̤ṳ» (銃手: 愛情故事, Wristcutters: A Love Story) puói gì ĭng-ngŏk diē-sié iâ ô cī-dà̤ gŏ̤. Siĕu Ā-tì (萧亞提, Artie Shaw) chióng.
  2008 nièng, Bī-lé-sì ngiê-sŭk-gă Marieke Van Wuytswinkel găk ĭ gì cáuk-pīng «Cê̤ṳ-iòng gì cāi-tàu» (自然其早起頭, A Natural Morning) diē-sié sāi lāu siŏh-dáung «Kū-cháik gì lā̤-bái-nĭk» gì siēu-iông.
  2016 nièng, Dài-uăng diêng-īng «Làu-giâ gì bùng-káh» (樓下其房客) gāi-biĕng lāu cī-dà̤ gŏ̤ có̤ ciō-dà̤ ĭng-ngŏk, iù Pŏ̤-sê̤ṳ-dáung Gău-hióng Ngŏk-tuàng (波士頓交響樂團) iēng-cáiu.
  
  ## Gái káng
  - Muò-huōng cê̤ṳ-sák (模仿自殺)
  - «Buó-dăk-buôi-sṳ̆ cĭ liông» (布達佩斯之戀)
  - «Có̤i-hâiu gì Lā̤-bái-nĭk» (最後其禮拜日, To ostatnia niedziela)
title: Kū-cháik gì lā̤-bái-nĭk
wikitext: {{TwinLAT|苦惻其禮拜日}}
  {{Italic title}}
  «'''Kū-cháik gì Lā̤-bái-nĭk'''» (苦惻其禮拜日, [[Hṳ̆ng-ngà-lé-ngṳ̄]]: Szomorú Vasárnap, iâ huăng-ĭk có̤ „'''Ŭ-áng gì Lā̤-bái-nĭk'''“), sê [[Hṳ̆ng-ngà-lé]]-nè̤ng [[Lài-só Sáik-lài-sĕk]] (萊素 塞萊什, Rezső Seress) găk [[1933 nièng]] [[huák-hèng|huák-buó]] gì [[gŏ̤-ké̤ṳk]]<ref name=":2">{{cite web|url=http://theresashauntedhistoryofthetri-state.blogspot.com/2011/03/hungarian-suicide-song.html|title=Theresa's Haunted History of the Tri-State: Combining the Fact with the Folklore, "The Hungarian Suiceide Song"|language=Ĭng-ùng|accessdate=2011-11-07|date=2011-03-02}}<br /></ref><ref name=":0">{{cite book|title=一生一定要看的世界名曲故事|author=郭瑜潁|url=https://books.google.co.jp/books?id=NgMlAwAAQBAJ&pg=PA162&lpg=PA162&dq=Rezs%C5%91+Seress+1899&source=bl&ots=x1kORrOaCs&sig=ACfU3U07zqph5FBsZT7h5nMoGfDa8nFjyQ&hl=ja&sa=X&ved=2ahUKEwiCscPdj7_lAhXDx4sBHVLJB5MQ6AEwEXoECAgQBA#v=onepage&q=Rezs%C5%91%20Seress%201899&f=false|publisher=紅螞蟻圖書有限公司|language=Guăng-uâ|date=2011-08-08|accessdate=2019-10-28}}</ref>{{Rp|162}}.
  
  == Buói-gīng ==
  Lài-só Sáik-lài-sĕk 1899 nièng<ref name=":0" />{{Rp|162}} chók-sĕng diŏh Hṳ̆ng-ngà-lé [[Buó-dăk-buôi-sṳ̆]] (布達佩斯). Ĭ â̤ dàng [[gáung-kìng]], iâ cê-gă ŏ̤h â̤ lāu [[cáuk-ké̤ṳk]] (作曲). Ĭ buóh siōng siàng-ùi [[cáuk-ké̤ṳk-gă]], cêu kó̤ [[Bă-là̤]] kó̤<ref name="theblues">{{cite web|url=http://theblues-thatjazz.com/en/notes/25-jazz/2651-gloomy-sunday.html|title=Gloomy Sunday|website=Theblues-thatjazz.com|date=|accessdate=2016-07-26|language=Ĭng-ùng}}</ref>. Nâ-sê gōng gáu lāu [[1932 nièng]], ĭ siā gì ké̤ṳk, nè̤ng siŏh-dà̤ dŭ ng-dĭk<ref name="theblues" />. Hiā sèng-âu [[Dâi-siĕu-dèu|gĭng-cá̤ iâ mâ̤ hō̤]], ĭ gì cū-guók — Hṳ̆ng-ngà-lé — muōng lì muōng sêu [[Huák-să̤-sṳ̆]] gì īng-hiōng. Cī sâ̤ dâi-gé ók ĭ sĭng diē-sié, iâ ng hō̤ sêu, siā lāu cī-dà̤ ké̤ṳk. Gō̤-sṳ̀ kiēng-cáik (譴責) [[ìng-lôi]] có̤ ngài-dâi, gì-giù (祈求) [[ià-huò-huà|Siông-dá̤]] kō̤-lèng hiêng-dâi sié-gái gâe̤ng có̤ ngài-dâi gì ìng-lôi.
  
  Cĭ-hâiu, gĭ-hŭ sū-iū gì ĭng-ngŏk chók-bēng-siŏng dŭ ng ké̤ṳk ĭ huák-hèng. Gì-dṳ̆ng siŏh-ciáh chók-bēng-siŏng gōng:<ref name="mcdonald" />
  <blockquote>Ng-sê ĭng-ôi cī-dà̤ kuóh tiăng-kī iā kū-cháik. Sê ĭng-ôi ciā ké̤ṳk gì gāng-cìng iā ciŏk-uông, ciŏk-uông gáu â̤ giăng. Cuòi dó̤i diē-nè̤ng dŭ mâ̤ hō̤.<br/>(It is not that the song is sad, there is a sort of terrible compelling despair about it. I don't think it would do anyone any good to hear a song like that.<ref name="mcdonald">{{cite web|url=http://www.phespirit.info/gloomysunday/article_01.htm|title=Gloomy Sunday - Overture To Death|website=Phespirit.info|date=|accessdate=2016-07-26|archive-date=2013-05-24|archive-url=https://web.archive.org/web/20130524082609/http://www.phespirit.info/gloomysunday/article_01.htm|deadurl=yes}}</ref>)</blockquote>
  1933 nièng â-buáng-nièng, ĭ dó̤-dā̤ sê gâe̤ng siŏh-ciáh ngŏk-siŏng (樂商) gōng hō̤, huák-hèng lāu cī-dà̤ ké̤ṳk gì [[ngŏk-puō]] (樂譜)<ref name=":2" />.
  
  [[1935 nièng]], bô gāi puói lāu sĭ-ìng [[Ià-uŏk Lăk-só-lò̤]] (László Jávor) siā gì [[sĭ]] có̤ gŏ̤-sṳ̀, găk Hṳ̆ng-ngà-lé [[liŏh-cié]] huák-hèng<ref name="theblues" /><ref name="asahi20090124" />. Hiā sèng-âu, ĭ gâe̤ng ĭ [[ê-huŏng-chă̤]] gák mâ̤ hō̤, buŏng-kŭi kó̤<ref name="theblues" />. Diòng-gōng ĭ gó̤-lòng-ciáh nè̤ng dià kó̤, cêu cūng-kuāng guó lāu lâng [[lā̤-bái]]. Ô siŏh-nĭk, ciáng-hō̤ sê [[lā̤-bái-nĭk]], ĭ tàu ngiăh-kī kó̤ muōng ché̤ṳ tiĕng<ref name=":0" />{{Rp|162}}. Tiĕng lā̤ dâung [[ṳ̄]], ĭ uóng-táng: „Cī siŏh lā̤-bái-nĭk, nguāi iā kū-cháik à!“<ref name=":0" />{{Rp|162}} Ciék-giâ ĭ iā ô lìng-gāng, chṳ̄-káik siā-uòng cī-dà̤ sĭ<ref name=":0" />{{Rp|162}}. Ciā sĭ sê siā siŏh-ciáh nè̤ng duâi-tiè, ĭng-ôi ĭ dṳ̆ng-é gì nè̤ng [[Sī|guó-âu]] lāu. Ĭ hĭ-uông lài-sié lâng-ciáh nè̤ng ô nièng-ngài siŏng-huôi. Ciā sĭ gâe̤ng [[céng-dê]] mò̤ lék-giāng găng-guó.<ref name="mcdonald" /><ref name="javor">{{cite web|url=http://www.phespirit.info/gloomysunday/lyrics_javor.htm|title=Gloomy Sunday - Laszlo Javor Lyrics|website=Phespirit.info|date=|accessdate=2016-07-26|language=Ĭng-ùng|archive-date=2013-01-21|archive-url=https://web.archive.org/web/20130121200436/http://www.phespirit.info/gloomysunday/lyrics_javor.htm|deadurl=yes}}</ref><ref>{{cite web|url=http://world-of-poetry.livejournal.com/4622.html|title=Szomorú Vasárnap.: world_of_poetry|website=World-of-poetry.livejournal.com|date=1968-01-11|accessdate=2016-07-26|language=Ĭng-ùng}}</ref> Gŏ̤ puói lāu ciā sĭ, biēu-dà̤ iâ gāi có̤ „Kū-cháik gì Lā̤-bái-nĭk“. Cī siŏh bēng-buōng iā chók-miàng<ref name=":3">{{cite web|url=http://www.mentalfloss.com/blogs/archives/97270|author=Bill DeMain|title=This Song’s a Killer: The Strange Tale of 'Gloomy Sunday'|website=MentalFloss|date=2011-08-16|archiveurl=https://web.archive.org/web/20111028163559/http://www.mentalfloss.com/blogs/archives/97270|archivedate=2011-10-28|accessdate=2011-11-07|language=Ĭng-ùng}}</ref>. Cĭ-hâiu gái ô nè̤ng gāi gŏ̤-sṳ̀, iâ ŏ̤h iông siā ái-cìng<ref name=":3" />.
  
  Âu-sāu, Ià-uŏk ék-dĭk ké̤ṳk gōng sê cī-dà̤ gŏ̤ gì nguòng-sṳ̄ cáuk-sṳ̀-ciā (作詞者)<ref>{{cite book|url=https://books.google.com/books?id=H1ABqwpSC5oC&pg=PA106&lpg=PA106&dq=javors+rewriting+of+gloomy+sunday&source=bl&ots=6mD5ud1TVy&sig=j7fx_sd9Xf5uS2iw3BTdEv-Zji0&hl=en&ei=b6GzTvmmM8KuiQKM4qxB&sa=X&oi=book_result&ct=result&resnum=4&ved=0CDIQ6AEwAw#v=onepage&q&f=false|author=Harry Witchel|title=You Are What You Hear: how music and territory make us who we are|publisher=Algora Publishing|year=2010|page=106|accessdate=2011-11-07|language=Ĭng-ùng}}</ref>. Găk [[háng-ngṳ̄|Dṳ̆ng-ùng]] sié-gái, Ià-uŏk siā gŏ̤-sṳ̀ gì gó-sê̤ṳ, iâ muōng diòng muōng mâ̤ siŏh-iông, gáu muōi biéng-có̤ Sáik-lài-sĕk sék kó̤ [[nṳ̄-bèng-iū]], găk „iā kū-cháik gì lā̤-bái-nĭk“ siā-chók gŏ̤-sṳ̀<ref name=":0" />{{Rp|162}}.
  
  == Bēng-buōng ==
  Cī-dà̤ gŏ̤ nguòng-dā̤ nâ huák-hèng ngŏk-puō, [[dà̤-mĕ̤k]] hô̤ lā̤ «'''Sié-gái Muăk-nĭk'''» (世界末日, Vége a Világnak),<ref name=":1">{{cite web|language=Hṳ̆ng-ngà-lé-ùng|url=http://www.mutablesound.com/home/wp-content/uploads/2010/09/gloomy-sunday.jpg|accessdate=2019-10-28|title=Vége a világnak|archive-date=2016-03-05|archive-url=https://web.archive.org/web/20160305084050/http://www.mutablesound.com/home/wp-content/uploads/2010/09/gloomy-sunday.jpg|deadurl=yes}}</ref>siòng-lŭk (旋律) sê [[C siēu-diêu]], bêng-chiā puói lāu gŏ̤-sṳ̀<ref name=":1" />.
  
  {|
  |+«Sié-gái Muăk-nĭk» Hṳ̆ng-ngà-lé-ngṳ̄ gŏ̤-sṳ̀ gâe̤ng [[Mìng-dĕ̤ng-ngṳ̄|Bàng-uâ]] huăng-ĭk
  |{{lang|hu|Ôsz van és peregnek a sárgult levelek<br/>
  Meghalt a földön az emberi szeretet<br/>
  Bánatos könnyekkel zokog az öszi szél<br/>
  Szívem már új tavaszt nem vár és nem remél<br/>
  Hiába sírok és hiába szenvedek<br/>
  Szívtelen rosszak és kapzsik az emberek...}}
  |Chiŭ-tiĕng gáu lāu, niŏh-niŏh buóh dâung-giâ
  Sié-gái gà̤-dēng gì ái-cìng dŭ sī kó̤
  
  Hŭng lā̤ làu-lŏ̤h iā kū-cháik gì mĕ̤k-cāi
  
  Nguāi gì sĭng ng cái hĭ-uông siŏh-ciáh sĭng gì chŭng-tiĕng
  
  Nguāi gì mĕ̤k-cāi gâe̤ng nguāi gì pĭ-siŏng dŭ mò̤ nó̤h sāi
  
  Nè̤ng dŭ iā mò̤ sĭng, dŭ iā tăng-sĭng...
  |-
  |{{lang|hu|Meghalt a szeretet!}}
  |Ái dŭ sī kó̤-lāu!
  |-
  |{{lang|hu|Vége a világnak, vége a reménynek<br/>
  Városok pusztulnak, srapnelek zenélnek<br/>
  Emberek vérétôl piros a tarka rét<br/>
  Halottak fekszenek az úton szerteszét<br/>
  Még egyszer elmondom csendben az imámat:<br/>
  Uram, az emberek gyarlók és hibáznak...}}
  |Sié-gái chṳ̄-káik sák-dài, hĭ-uông dŭ mò̤ nó̤h sāi
  Siàng-chê ké̤ṳk tē̤-kī kó̤, ché̤ṳng-cī diŏh lā̤ chióng gŏ̤ 
  
  Chāu dŭ ké̤ṳk háik niēng è̤ng
  
  Gă̤-dŏng dó̤-ché̤ṳ sī nè̤ng
  
  Nguāi â̤ diŏh sĭng lā̤ cái dō̤-gó̤ (禱告) siŏh-huòi:
  
  Siông-dá̤, nè̤ng dŭ-sê cô̤i-nè̤ng (罪儂), dŭ â̤ huáng dâi...
  |-
  |{{lang|hu|Vége a világnak!}}<ref name=":1" />
  |Sié-gái sák kó̤-lāu!
  |-
  |}
  
  Bók-guó ô nè̤ng gōng, cī siŏh bēng-buōng gì gŏ̤-sṳ̀ ék-dĭk gáu [[Dâ̤-nê-ché̤ṳ Sié-gái Dâi-ciéng|Nê-ciéng]] câ kăi-sṳ̄ siā, cô̤i dì gáu 1946 nièng câ ô [[bēng-guòng]]<ref>{{cite web|url=http://rezsoseress.proboards.com/index.cgi?board=sunday&action=display&thread=8|title=Rezső Seress' Gloomy Sunday - Board - Collected Gloomy Sunday knowledge|accessdate=2016-07-26|archiveurl=https://web.archive.org/web/20120425150835/http://rezsoseress.proboards.com/index.cgi?board=sunday&action=display&thread=8|archivedate=2012-04-25|website=proboards.com}}</ref>.
  
  Â-lâng-nĭk, gŏ̤-sṳ̀ gāi-sāi sĭ-ìng [[Ià-uŏk Lăk-só-lò̤]] gì bēng-buōng. Gŏ̤-ké̤ṳk cêu găk 1935 nièng, sāi „Kū-cháik gì lā̤-bái-nĭk“ cī siŏh-ciáh miàng-cê, găk hṳ̆ng-ngà-lé liŏh-cié huák-hèng<ref name="theblues" /><ref name="asahi20090124">{{cite news|title=うたの旅人 数奇な伝説に彩られて――ダミア「暗い日曜日」|newspaper=朝日新聞|language=Nĭk-ùng|date=2009-01-24|via=Be on Sunday Entertainment|pages=e1-e2}}</ref>.
  
  {|
  |+«'''Kū-cháik gì Lā̤-bái-nĭk'''» Ià-uŏk Lăk-só-lò̤ bēng Hṳ̆ng-ngà-lé-ngṳ̄ gŏ̤-sṳ̀ gâe̤ng Ĭng-ngṳ̄ huăng-ĭk
  |-
  |
  {{lang|hu|Szomorú vasárnap száz fehér virággal<br />
  Vártalak kedvesem templomi imával<br />
  Álmokat kergető vasárnap délelőtt<br />
  Bánatom hintaja nélküled visszajött<br />
  Azóta szomorú mindig a vasárnap<br />
  Könny csak az italom kenyerem a bánat...}}
  |
  Gloomy Sunday with a hundred white flowers<br />I was waiting for you my dearest with a prayer<br />A Sunday morning, chasing after my dreams<br />The carriage of my sorrow returned to me without you<br />It is since then that my Sundays have been forever sad<br />Tears my only drink, the sorrow my bread...
  |-
  |{{lang|hu|Szomorú vasárnap}}
  |Gloomy Sunday
  |-
  |{{lang|hu|Utolsó vasárnap kedvesem gyere el<br />
  Pap is lesz, koporsó, ravatal, gyászlepel<br />
  Akkor is virág vár, virág és - koporsó<br />
  Virágos fák alatt utam az utolsó<br />
  Nyitva lesz szemem hogy még egyszer lássalak<br />
  Ne félj a szememtől holtan is áldalak...}}
  |This last Sunday, my darling please come to me<br />There'll be a priest, a coffin, a catafalque and a winding-sheet<br />There'll be flowers for you, flowers and a coffin<br />Under the blossoming trees it will be my last journey<br />My eyes will be open, so that I could see you for a last time<br />Don't be afraid of my eyes, I'm blessing you even in my death...
  |-
  |{{lang|hu|Utolsó vasárnap}}<ref name="Szomorú Vasárnap">{{cite web|url=http://www.phespirit.info/gloomysunday/lyrics_javor.htm|title=Szomorú Vasárnap|author=László Jávor|language=Hṳ̆ng-ngà-lé-ùng, ĭng-ùng|accessdate=2019-10-28|archive-date=2013-01-21|archive-url=https://web.archive.org/web/20130121200436/http://www.phespirit.info/gloomysunday/lyrics_javor.htm|deadurl=yes}}</ref>
  |The last Sunday<ref name="Szomorú Vasárnap" />
  |-
  |}
  
  [[1936 nièng]]<ref name="asahi20090124" />, cī-dà̤ gŏ̤ dùng-sì ké̤ṳk [[Săng-mū M. Lô-ê]] (山姆 M. 路易, Sam M. Lewis) gâe̤ng [[Dăk-mùng Kā-dĕk]] (達蒙 卡特, Desmond Carter) gāi siàng [[ĭng-ngṳ̄]], cêu cūng-kuāng găk Ĭng-ngṳ̄ sié-gái diē-sié iâ chók-miàng lāu.
  {{ external media
  | topic= «Kū-cháik gì lā̤-bái-nĭk» Săng-mū M. Lô-ê bēng
  | align  = right
  | width  = 300px
  | audio1 = {{cite web |url= https://archive.org/details/PaulWhitemanwithJohnnyHauser |title= Recording by Paul Whiteman with Johnny Hauser |format= Creative commons license |website= Internet Archive |date=  2004-02-20 |language=Ĭng-ùng}}}}
  {|
  |+«Kū-cháik gì lā̤-bái-nĭk» Săng-mū M. Lô-ê Ĭng-ngṳ̄ gŏ̤-sṳ̀ gâe̤ng Bàng-uâ huăng-ĭk
  |-
  |{{lang|en|Sunday is gloomy, my hours are slumberless<br/>
  Dearest, the shadows I live with are numberless<br/>
  Little white flowers will never awaken you<br/>
  Not where the black coach of sorrow has taken you<br/>
  Angels have no thought of ever returning you<br/>
  Would they be angry if I thought of joining you<br/>
  Gloomy Sunday}}
  |Ŭ-áng gì lā̤-bái-nĭk, káung dŭ mâ̤ diŏh
  Nguāi uăk diŏh ù-só uâng-chiĕng gì ōng-ōng diē-sié
  
  Nâung-nâung gì băh-huă hāu nṳ̄ iâ mâ̤ bà-kī
  
  Ŭ-sáik gì lìng-chiă ī-gĭng dái nṳ̄ giàng kó̤
  
  Tiĕng-sṳ̄ siōng dŭ mâ̤ siōng gái sáe̤ng nṳ̄ diōng-lì
  
  Nguāi nâ gṳ̆ng nṳ̄ giàng kó̤, ĭ-nè̤ng â̤ mâ̤ sêu-ké
  
  Ŭ-áng gì lā̤-bái-nĭk
  |-
  |{{lang|en|Gloomy Sunday, with shadows I spend it all<br/>
  My heart and I have decided to end it all<br/>
  Soon there'll be candles and prayers that are sad, I know<br/>
  Let them not weep<br/>
  Let them know that I'm glad to go<br/>
  Death is no dream<br/>
  For in death I'm caressing you<br/>
  With the last breath of my soul I'll be blessing you<br/>
  Gloomy Sunday}}
  |Ŭ-áng gì lā̤-bái-nĭk, gâe̤ng ōng cà̤ guó
  Nguāi gâe̤ng nguāi gì sĭng giók-dêng diŏh giék-sók ciòng-buô
  
  Siĕng-huă gâe̤ng dō̤-gó̤ iā kū-cháik, nguāi â̤ báik
  
  Niông ĭ-nè̤ng mŏk tiè-mà
  
  Niông ĭ-nè̤ng dŭ báik-duòng, sê nguāi cê-gă buóh liè-kŭi
  
  Sṳ̄-uòng ng-sê hṳ̆-móng (虛夢)
  
  Ŭ-áng gì lā̤-bái-nĭk, gâe̤ng ōng cà̤ guó
  
  Ciŏk-chṳ̄ (藉此) nguāi ciŏng nṳ̄ ái-hū (愛撫)
  
  Lìng-hùng ī cĭ-hâiu ék-sék (一息) ôi nṳ̄ cé̤ṳk-hók
  
  Ŭ-áng gì lā̤-bái-nĭk
  |-
  |{{lang|en|Dreaming, I was only dreaming
  
  
  I wake and I find you asleep in the deep of my heart, dear!
  
  
  Darling I hope that my dream never haunted you
  
  
  My heart is telling you how much I wanted you
  
  
  Gloomy Sunday}}<ref>{{cite web|url=http://www.phespirit.info/gloomysunday/lyrics_lewis.htm|title=Gloomy Sunday|author=Sam M. Lewis|language=Ĭng-ùng|accessdate=2019-10-28|archive-date=2013-01-21|archive-url=https://web.archive.org/web/20130121200429/http://www.phespirit.info/gloomysunday/lyrics_lewis.htm|deadurl=yes}}</ref>
  |Có̤ máe̤ng, huă-lā̤-sê nguāi lā̤ có̤ máe̤ng
  Nguāi chĭng-sīng kó̤ cêu huák-hiêng nṳ̄ gó káung diŏh nguāi sĭng lā̤, chĭng-ái gì nè̤ng!
  
  Chĭng-ái gì, nguāi hĭ-uông nguāi gì máe̤ng mâ̤ dièng-buáng nṳ̄
  
  Nguāi gì sĭng lā̤ gōng nṳ̄ tiăng, nguāi ô nióh-uái ó̤i-dĭk nṳ̄
  
  Kū-cháik gì lā̤-bái-nĭk
  |-
  |}
  
  1936 nièng, [[Huák-guók]]-nè̤ng [[Dăk-mī-ā]] (達米亞, Damia) iâ chióng lāu cī dà̤ ké̤ṳk<ref name="asahi20090124" />.
  
  Gáu muōi, [[Bī-lê Hò̤-lê-dái]] (比莉 荷莉戴, Billie Holiday) găk [[1941 nièng]] iâ sāi Ĭng-ngṳ̄ huăng-chióng lāu cī-dà̤ ké̤ṳk. Ĭ gì bēng-buōng dék chók-miàng.
  
  == Diòng-siók ==
  Ciā ké̤ṳk dáng-sĕng (誕生) ī-hâiu, ké̤ṳk dŏng-có̤ „cê̤ṳ-sák gì séng-gŏ̤“<ref name="asahi20090124" />. [[Dŭ-chê diòng-siók|Diòng-gōng]] iā sâ̤ nè̤ng tiăng-uòng, giék-sók lāu cê-gă gì sĕng-mêng<ref name=":4">{{cite web|url=http://h2g2.com/dna/h2g2/plain/A14150477|title=Gloomy Sunday – Music to Die for? – A14150477|website=H2g2.com|date=|accessdate=2016-07-26|language=Ĭng-ùng}}</ref>. [[1930 nièng-dâi]] gì sĭng-ùng-cāi gê̤ṳng-cūng bó̤-dō̤ lāu 19 cŏng Hṳ̆ng-ngà-lé gâe̤ng [[Mī-guók]] gì [[cê̤ṳ-sák]] sê̤ṳ-giông<ref name="theblues" /><ref name=21stfloor>{{cite web|url=http://www.thetwentyfirstfloor.com/?p%3D1041 |title=Archived copy |accessdate=2011-11-07  |archiveurl=https://web.archive.org/web/20120425145013/http://www.thetwentyfirstfloor.com/?p=1041 |archivedate=2012-04-25 |language=Ĭng-ùng}}</ref><ref>{{cite web|url=http://science.discovery.com/tv/dark-matters/|title=Dark Matters: Twisted But True &#124; Discovery Science|website=Science.discovery.com|date=2014-04-07|accessdate=2016-07-26|language=Ĭng-ùng}}</ref>. Diòng-gōng gáu muōi ô 157 ciáh Hṳ̆ng-ngà-lé-nè̤ng<ref name="asahi20090124" />. Bók-guó, cī sâ̤ diòng-siók duâi-dŏ̤-só dŭ mò̤ céng-gê̤ṳ<ref name="asahi20090124" /><ref name="snopes" />. «[[Diĕu-nĭk Sĭng-ùng]]» (朝日新聞) īng-ê̤ṳng lāu siŏh-buōng [[1983 nièng]] găk Hṳ̆ng-ngà-lé chók gì cṳ̆ (mâ̤ báik cṳ̆-miàng), gōng nâ ô 5 ciáh nè̤ng sê ĭng-ôi ciā ké̤ṳk câ cê̤ṳ-sák. «Diĕu-nĭk Sĭng-ùng» gōng cī-buōng cṳ̆ ciŏng-muòng ngiēng-giéu ciā ké̤ṳk gâe̤ng cê̤ṳ-sák gì guăng-hiê<ref name="asahi20090124" />. Siŏh-ciáh [[că-hŏk sê̤ṳ-sĭk]] (查覈事實) gì [[uōng-câng]] hô̤ lā̤ [[Snopes]], gōng Nê-ciéng gì sì-hâiu, [[Năk-sói Dáik-guók|Năk-sói]] muāng sé-sié páh, muōng páh muōng iàng. Hṳ̆ng-ngà-lé iā sâ̤ nè̤ng chió lā̤ iā [[bìng-gṳ̀ng|bék]], [[gĭ-huŏng|mò̤ nó̤h siăh]], ché̤ṳ mâ̤ diŏh hĭ-uông, gáu-muōi cī-hō̤ ng uăk kó̤-lāu. Tiăng gŏ̤ cê̤ṳ-sák gì diòng-siók, gó chiông sê ôi lā̤ găk gōng sèng-dāu gì cìng-huóng gì sì-hâiu [[ūi-uāng|bié-miēng]] nâ. Snopes gó gōng, mò̤ ngiēng-géu â̤ huák-hiêng ciā ké̤ṳk gâe̤ng cê̤ṳ-sák ô sié-nó̤h dĭk-ciék gì guăng-hiê.<ref name="snopes">{{cite web|url=http://www.snopes.com/music/songs/gloomy.asp|title=Gloomy Sunday Suicides|website=Snopes.com|date=|accessdate=2016-07-26|language=Ĭng-ùng}}</ref>
  
  1968 nièng<ref name=":5">{{cite news|url=http://sites.google.com/site/vmarcenne/Home/imgs/nyt_14.01.68_pg84_suicide_Gloomy_Sunday.gif|title=Rezsoe Seres Commits Suicide; Composer of 'Gloomy Sunday'|language=Ĭng-ùng|newspaper=New York Times|date=1968-01-14|page=84}}<!-- Scanned on Oct 30, 2008 at NWMSU in Owen's Library by User:Un_Piton --></ref>, cáuk-ké̤ṳk gì sáik-làu-sĕk hàng-ngō̤ cê-gă hò̤-lè̤ng-guōng ô bâng<ref name="asahi20090124" />, cê̤ṳ-sák kó̤-lāu<ref name="asahi20090124" /><ref name=":5" />. Ciā sèng-âu liè ĭ siā chók ciā ké̤ṳk ī-gĭng 35 nièng lāu<ref name=":5" />. Gâe̤ng Sáik-lài-sĕk â̤ sī gì nè̤ng gōng, mò̤ tiăng-guó Sáik-lài-sĕk ô nṳ̄-bèng-iū cê̤ṳ-sák<ref name="asahi20090124" />.
  
  Gó ô gōng [[guōng-ngiê diêng-dài]] dŭ [[sīng-că cié-dô|mâ̤ niông]] gái buóh ciā ké̤ṳk<ref name="asahi20090124" /><ref name=":4" />. Nâ-sê gōng dṳ̀ lā̤ [[BBC]]<ref name="21stfloor" />, mò̤ céng-gé̤ṳ gōng bĕk gì dài mâ̤ niông bŏ̤. [[BBC mâ̤ niông bŏ̤ gì gŏ̤-ké̤ṳk liĕk-biēu|BBC báik-cèng géng-cī]] bŏ̤-huóng Bī-lê Hò̤-lê-dái (比莉 荷莉戴) chióng gì bēng-buōng, ĭng-ôi â̤ īng-hiōng ciéng-cĕng gì sê̤ṳ-ké<ref name="21stfloor" />. Bók-guó ké-ngŏk gì bēng-buōng â̤-sāi bŏ̤<ref name="21stfloor" />. 2002 nièng, BBC dṳ̀ lâi ciā géng-lêng<ref name="snopes" />.
  
  == Īng-hiōng ==
  Cī-dà̤ gŏ̤ īng-hiōng lāu [[2006 nièng]] gì [[diêng-īng]] «[[Móng-iék Mì-gṳ̆ng]]» (夢魇迷宮, The Kovak Box). Diêng-īng diē-sié siŏh-ciáh [[cáuk-gă]] găk diŏh [[Mā-liŏk-kā]]-dō̤ (馬略卡島) mò̤ bâing-huák liè-kŭi. Hāng-sē̤ gì nè̤ng dŭ ké̤ṳk [[cé̤ṳ-siâ|páh lāu cĕng]], mì-sĭng-piéng (微芯片) páh gáu sĭng-tā̤ diē-sié. Nâ tiăng gáu «Kū-cháik gì lā̤-bái-nĭk», cêu â̤ tài-sī cê-gă.<ref>{{cite web|url=http://www.variety.com/review/VE1117932712?refcatid=31|title=''Variety'' Film Reviews: ''The Kovac Box''|language=Ĭng-ùng|accessdate=2011-11-09}}</ref>Diêng-īng diē-sié bŏ̤ gì cī-dà̤ gŏ̤, iù Lucía Jiménez chióng.
  
  «[[Ché̤ṳng-chiū: Ái-cìng Gó-sê̤ṳ]]» (銃手: 愛情故事, Wristcutters: A Love Story) puói gì ĭng-ngŏk diē-sié iâ ô cī-dà̤ gŏ̤. [[Siĕu Ā-tì]] (萧亞提, Artie Shaw) chióng.<ref>{{cite web|author=Katherine Fulton|url=http://www.allmusic.com/album/wristcutters-a-love-story-r1183561|title=Wristcutters: A Love Story - Original Soundtrack &#124; Songs, Reviews, Credits|publisher=[[AllMusic]]|date=2007-10-30|accessdate=2016-07-26|language=Ĭng-ùng}}</ref>
  
  [[2008 nièng]], [[Bī-lé-sì]] ngiê-sŭk-gă Marieke Van Wuytswinkel găk ĭ gì cáuk-pīng «Cê̤ṳ-iòng gì cāi-tàu» (自然其早起頭, A Natural Morning) diē-sié sāi lāu siŏh-dáung «Kū-cháik gì lā̤-bái-nĭk» gì siēu-iông<ref>{{cite web|url=http://mariekevanwuytswinkel.com/work/before-2011/a-natural-morning.html|title=Archived copy|accessdate=2013-06-17|archiveurl=https://archive.is/20130618032708/http://mariekevanwuytswinkel.com/work/before-2011/a-natural-morning.html|archivedate=2013-06-18|language=Ĭng-ùng}}</ref><ref>{{cite web|url=http://vimeo.com/10946775|title=A Natural Morning, 2008 on Vimeo|website=Vimeo.com|date=2010-04-15|accessdate=2016-07-26|language=Ĭng-ùng}}</ref>.
  
  [[2016 nièng]], [[Dài-uăng]] diêng-īng «[[Làu-giâ gì bùng-káh]]» (樓下其房客) gāi-biĕng lāu cī-dà̤ gŏ̤ có̤ ciō-dà̤ ĭng-ngŏk, iù [[Pŏ̤-sê̤ṳ-dáung Gău-hióng Ngŏk-tuàng]] (波士頓交響樂團) iēng-cáiu.
  
  == Gái káng ==
  
  * [[Muò-huōng cê̤ṳ-sák]] (模仿自殺)
  * «[[Buó-dăk-buôi-sṳ̆ cĭ liông]]» (布達佩斯之戀)
  * «[[Có̤i-hâiu gì Lā̤-bái-nĭk]]» (最後其禮拜日, To ostatnia niedziela)
  
  == Chăng-kō̤ cṳ̆-lâiu ==
  <references responsive="" />
  [[分類:Ĭng-ngŏk]]